कालिकोट । नेपाल कम्युनिस्ट पार्टीका महासचिव विप्लवसहित सात नेताहरुविरुद्ध कालिकोटमा मुद्दा परेको छ ।
जिल्ला प्रहरी कार्यालय कालिकोटले जिल्ला अदालत कालिकोटमा बुधबार सातै नेताविरुद्ध मुद्दा दर्ता गरेको हो । प्रहरीले संगठित अपराध तथा विस्फोटक पदार्थ ऐन अन्तरगत मुद्दा दर्ता गरेको छ ।
जिल्ला प्रहरी कार्यालय कालिकोटका प्रमुख डीएसपी विनोद शर्माले बिहीबार नेकपाले गरेको बन्दका क्रममा कर्णाली राजमार्गको कालेखोला र सदरमुकाम मान्मस्थित मालपोत र नापी कार्यालयको हातामा गराएको बम बिस्फोट गराएको अभियोग उनीहरुविद्ध लगाइएको बताए ।
डीएसपी शर्माका अनुसार विप्लवसँगै पोलिटब्युरो सदस्य भरतबहादुर बम ‘रणवीर’, कर्णाली ब्यूरो ईन्चार्ज एटम बिसी, महिला नेतृ धीरेन्द्र उपाध्याय जिल्ला ईन्चार्ज लोकजंग शाही, शान्ति विकविरुद्ध प्रहरीले मुद्दा दर्ता गरेको छ । जिल्ला अदालतले उनीहरुलाई पक्राउ पुर्जी समेत जारी गरेको बताइएको छ ।
बम विस्फोटमा संलग्न भएको आरोपमा प्रहरीले शान्नित्रिवेणी गाउँपालिका मुम्राका कासे दर्जीलाई गिरफ्तार गरेको छ ।